joelniklaus/EU_Wikipedias huggingface dataset:
Poutapuut

Poutapuut (Pouteria) on sapotillapuukasvien (Sapotaceae) heimoon kuuluva kasvisuku. Sukuun kuuluu noin 240–250 lajia.

Sukuun kuuluu muun muassa eteläamerikkalainen lukuma (Pouteria lucuma), jota viljellään hedelmäpuuna.

Lajeja 
 Pouteria adolfi-friedericii – kenianpoutapuu
 Pouteria altissima
 Pouteria aningeri – afrikanpoutapuu
 Pouteria campechiana – keltapoutapuu
 Pouteria cuspidata
 Pouteria dictyoneura
 Pouteria dominigensis
 Pouteria gardneriana
 Pouteria glomerata
 Pouteria gomphiifolia
 Pouteria guianensis
 Pouteria laevigata
 Pouteria lucuma – lukuma
 Pouteria psammophila
 Pouteria rigida
 Pouteria torta
 Pouteria venosa

Lähteet

Aiheesta muualla 
 Laji.fi: Poutapuut (Pouteria)
 Integrated Taxonomic Information System (ITIS): Pouteria 
 Flora of North America: Pouteria
Nissan RB26DETT -moottori

Nissan RB26DETT-moottori on 2.6 L (2,568 cc) Rivi-6 Moottori, jota Nissan valmisti vuosina 1982-2002 Nissan Skyline GT-R -autoihin. RB26DETT:n moottorin lohko on tehty valuraudasta ja alumiininen sylinterikansi on tehty alumiiniseoksesta, joka sisältää DOHC neljä Venttiiliä jokaiselle sylinterille asetettuna (24 venttiiliä yhteensä).

Nissan
Polttomoottorit
Jules Michelet

Jules Michelet (21. elokuuta 1798 – 9. helmikuuta 1874) oli ranskalainen historioitsija, joka on parhaiten tunnettu teoksestaan Histoire de France (Ranskan historia). Michelet oli ensimmäinen ihminen, joka käytti termiä renessanssi.

Elämä 
Michelet oli kirjanpainajan lapsi, joka sai koulutusta. Michelet pärjäsi hyvin koulussa ja 29 vuoden ikäisenä hän alkoi opettaa historiaa ja filosofiaa Ecole normale superieuressa vuonna 1827. Hän oli jo tässä vaiheessa julkaissut käännöksen Giambattista Vicon Scienza nuova (Uusi tiede) teoksesta. Tämän jälkeen Michelet omistautui keskiajan tutkimiseen  ja hänen ensimmäiset kirjoituksensa Ranskan historiasta koskivatkin juuri keskiaikaa. Tämän jälkeen Michelet liittyi Collège de Francen henkilöstöön vuonna 1838, hänen kirjoituksistaan tuli liberaalimpia ja enemmän nykyaikaisiin ongelmiin suuntautuvia. Kollega Edgar Quinetin kanssa tehty kirja jesuiittoja vastaan herätti kirkon huomion. Lisäksi Michelet huomasi orjuutta teollisuusyhteiskunnassa, jota vuonna 1846 ilmestynyt kirja Le Peuple koski. Täten Michelet ja muut aikakauden kirjoittajat liittyivät Ranskan vallankumoukseen rohkaistuina kasvavasta vallankumouksellisesta hengestä. Micheletin seitsemänosainen kirjasarja Histoire de la Révolution française havainnollistaa hänen kuuluisan konseptinsa historiasta spontaanien kokonaisuuksien ylösnousemuksena. Vallankumouksen (1848) epäonnistuminen, Louis-Napoleonin kapina (1851) ja toisen keisarikunnan julistus (1852) syvällisesti häiriinnyttivät Micheletiä. Vaikka Micheletiä ei pakotettu maanpakoon, hän vietti seuraavan vuoden Italiassa. Kuluneena ankarasta työstä ja masentuneena historiallisista tapahtumista Michelet löysi uuden valon rakkaudesta, kun hän rakastui 20-vuotiaaseen Atanaïs Mialarettiin. Inspiroituneena Atanaïsin rakkaudesta luontoon, Michelet kirjoitti neljä runollista tutkintoa luonnosta: Lintu (1856), Hyönteinen (1857), Meri (1861) ja Vuori (1867). Näiden jälkeen julkaistiin vielä kaksi teosta La Sorcière, joka kertoi keskiaikaisesta noidasta ja La Bible de l'humanité, joka koski maailman uskontoja ja sisälsi hyökkäyksen kirkkoa kohtaan. Michelet sai suurimman teoksensa Histoire de France valmiiksi vuonna 1867. Vuonna 1870 Ranskan–Saksan sota syttyi ja Micheletin ihanteellisuus ja illuusiot Saksaa kohtaan tuhoutuivat.

Kuolema 
Michelet kuoli Ranskan Hyeresissä 75-vuotiaana sydänkohtaukseen.

Kuoleman jälkeen 
Micheletin kuoleman jälkeen hänen leskensä väärensi hänen päiväkirjansa ja niitten julkistus kokonaisuudessaan aloitettiin vuonna 1959.

Lähteet

Aiheesta muualla 

Ranskalaiset historioitsijat
Vuonna 1798 syntyneet
Vuonna 1874 kuolleet
Korjattavat sivut
McCartney III

McCartney III on Paul McCartneyn sooloalbumi vuodelta 2020. McCartney on paitsi tuottanut levyt, myös soittanut kaikki instrumentit itse.

Kappaleet

Aiheesta muualla
Paul McCartney - Find My Way musiikkivideo Paul McCartneyn virallinen kanava
Arvio: Paul McCartney on edelleen vedossa Soundi.fi/Antti Marttinen MIELIPIDE 18.12.2020

Lähteet 

Paul McCartneyn albumit
Vuoden 2020 albumit
Cedar Point

Cedar Point on Sanduskyssä Ohion osavaltiossa Yhdysvalloissa sijaitseva huvipuisto.

Historia 
Kun Cedar Point perustettiin vuonna 1870, kuului siihen vain kylpylä, pieni olutravintola ja tanssilattia. Vuonna 1892 rakennettiin ensimmäinen vuoristorata, joka oli nimeltään Switchback Railway.

1900-luvun ajan Cedar Point oli monien eri tahojen omistuksessa. George Roose ja Emile Legros ostivat puiston vuonna 1956, ja 1970-luvulla heidän yrityksensä alkoi ostaa huvipuistoja muualta Yhdysvalloista. Vuonna 1984 yrityksen nimeksi tuli Cedar Fair, L.P.

Vuonna 1988 Cedar Pointin viereen avattiin Cedar Point Shores -vesipuisto, johon kuuluu 17 vesiliukumäkeä.

Vuoristoratoja 

Cedar Pointissa on 16 vuoristorataa.

Millenium Force 
Millenium Force rakennettiin vuonna 2000. Kun se avattiin, se oli maailman nopein ja siinä oli maailman korkein pudotus. Millenium Force on 94,5 metriä korkea ja sen nopeus on 149,7 kilometriä tunnissa.

GateKeeper 
GateKeeper on huvipuiston sisäänkäynnin yhteydessä sijaitseva vuoristorata, joka avattiin vuonna 2013. Se on 51,8 metriä korkea, 1 269 metriä pitkä ja sen nopeus on 107,8 kilometriä tunnissa.

Steel Vengeance 
Steel Vengeance avattiin vuonna 2018. Se on maailman korkein, nopein ja pisin hybridivuoristorata eli puusta ja metallista rakennettu vuoristorata. Se sisältää 30 sekuntia ilmaaikaa (kun matkustaja tuntee painottomaksi). Steel Vengeance on 62,5 metriä korkea, 1 750 metriä pitkä ja sen nopeus on 119,1 kilometriä tunnissa.

Top Thrill Dragster 

Top Thrill Dragster on vuonna 2003 avattu vuoristorata. Sen nopeus on 193 kilometriä tunnissa, johon se kiihtyy neljässä sekunnissa. Vuoristoradan korkeus on 128 metriä ja pituus 580 metriä. Se on yksi huvipuiston suosituimmista laitteista.

Valravn 
Valravn on Yhdysvaltojen korkein, nopein ja pisin sukellusvuoristorata. Sen korkeus on 68 metriä, pituus 1 041 metriä ja nopeus 120,7 kilometriä tunnissa.

Maailmanennätykset (Guinness World Records)

Lähteet

Aiheesta muualla 

 Cedar Pointin verkkosivut 

Ohion rakennukset ja rakennelmat
Yhdysvaltain huvipuistot
Kuun halkaisemisen ihme

Kuun halkaisemisen ihme () on islamilaiseen Koraanin tulkintaan perustuva kertomus, jonka mukaan Kuun suuran ensimmäiset jakeet 54: 1–2 kertovat, miten profeetta Muhammed halkaisi kuun. Jakeet kuuluvat Koraanissa: "Hetki on tullut lähelle, ja kuu on jakaantunut! Jos he näkevät tunnusmerkin, he kääntyvät pois sanoen: ’Tarkkaa taikuutta!’"

Muhammedin elämäkerran kirjoittaneet Ibn Ishaq (700-luvulla) ja Ibn Hisham (800-luvulla) eivät mainitse tapausta, mutta se esiintyy 800-luvulla tallennetuissa haditheissa. Peruskoulun islaminuskon oppikirja antaa tapauksesta islamin tafsir -perinteeseen eli Koraanin selitykseen perustuvan kuvauksen. Kirja kertoo: "Allah antoi myös ihmeen, jossa hän jakoi kuun kahtia. Tämä tapahtui ennen hijraa. Silloin mekkalaiset olivat pyytäneet ihmettä Profeetalta. He lupasivat kääntyä islamin uskoon ihmeen nähtyään. Profeetta osoitti kohti kuuta ja Allah halkaisi kuun kahtia: toinen puoli kuusta oli al Safa –vuoren yllä ja toinen vastapäisen Qayqaan vuoren yllä."

Todisteita 
Islamilainen sivusto antaa seuraavat varmat todistukset sille, että ihme todella tapahtui:

 Muhammedin rehellisten ja oikeamielisten kumppanien todistukset
 Monien tafsir -oppineiden yksimielisyys asiasta.
 hadith -oppineiden yhtäpitävät kertomukset
 kertomukset pyhiltä miehiltä, joilla on kyky nähdä tuntemattomia asioita
 yhtäpitävät näkemykset monilta kalam -imaameilta, oppineilta ja asiantuntijoilta, joilla yleensä on hyvin erilaisia mielipiteitä
 Muhammedin umman yksimielinen usko; yksimielisenä se ei koskaan erehdy.
Egyptiläinen O. K. AbouEassa perustelee ihmeen tapahtumista kuuta koskevalla astrologisella tiedolla International Journal of Astronomy - lehdessä. Hän katsoo osoitetun, että jäljet kuussa eivät ole 1388 vuotta vanhempia.  Julkaisussa Journal of Islamic Education indonesialaiset tutkijat katsovat, että NASA:n ottamat valokuvat kuusta todistavat kuun halkaisemisen ihmeestä.

Akilu Muhammad Aliu Nigerian valtionyliopistosta ja Adibah Abdul Rahim Malesian kansainvälisestä islamilaisesta yliopistosta ihmettelevät, miksi kristityt orientalistit kieltävät kuun halkaisemisen ihmeen, vaikka siitä on todisteina lukuisia autenttisia traditioita, jotka he luettelevat.

Lähteet

Viitteet 

Jumalan lähettilään elämäkerta
Germa

Germa () on pikkukaupunki Libyan Wadi al-Hayan piirikunnassa. Se sijaitsee historiallisella Fezzanin alueella 30 kilometriä Awbarista itään. German pohjoispuolella sijaitsevat garamantien muinaisen pääkaupungin Garaman rauniot.

Antiikin historioitsijoiden tuntemaa kaupunkia on tutkittu arkeologisin kaivauksin 1930-luvulta lähtien. German lounaispuolella sijaitseva Zinchecra on ollut asuttu 300-luvulta eaa. lähtien. Garaman asutus lienee alkanut ajanlaskun alun jälkeen. Sen rakennuksissa on havaittavissa roomalaisia vaikutteita. Lähistöllä sijaitseva Qasr Watwatin mausoleumi lienee jopa roomalaisten käsityöläisten rakentama. Garaman rakennuksista osa on bysanttilaiselta ja islamilaiselta ajalta. Kaupungissa on pieni museo.

Lähteet

Libyan kaupungit
Kirjallisuusvuosi 1795

Kirjallisuusvuosi 1795 käsittelee vuoden 1795 tärkeitä kirjallisuuden tapahtumia, uutisia ja julkistuksia.

Tapahtumia 
 Venäjän 1100-lukua kuvaava runoelma Laulu Igorin sotaretkestä () löytyi kreivi Aleksei Musin-Puškinin kirjastosta.
 Venäjän kansalliskirjasto aloitti toimintansa Pietarissa.

Julkaisuja 
 Johann Wolfgang von Goethe – Römische Elegien
 Immanuel Kant – Zum Ewigen Frieden. Ein philosophischer Entwurf (suom. Ikuiseen rauhaan, 2000)
 Markiisi de Sade – La philosophie dans le boudoir (suom. Filosofia budoaarissa, eli, Epämoraaliset kasvattajat, 2003)
 Markiisi de Sade – Aline et Valcour ou Le Roman philosophique 
 Friedrich von Schelling – Vom Ich als Princip der Philosophie oder über das Unbedingte im menschlichen Wissen ('Minästä filosofian prinsiippinä, tai ehdottomuudesta inhimillisessä tiedossa')
 Friedrich Schiller – Über naive und sentimentalische Dichtung (kirjallisuustiedettä)
 Friedrich Schiller – Über die ästhetische Erziehung des Menschen in einer Reihe von Briefen (kasvatustiedettä)
 Thomas Spence – Spensonia

Palkintoja

Lähteet 

1795
1795
Kalliandrat

Kalliandrat (Calliandra) on hernekasvisuku. Siihen kuuluu 149 lajia puita ja pensaita, joita esiintyy alkuperäisenä Amerikan mantereella: Yhdysvalloista Kaliforniasta Karibialle ja Etelä-Amerikkaan Chileen ja Argentinaan. Viljeltyinä ne ovat levinneet myös vanhan maailmaan tropiikkiin.

Lajeja 
 Calliandra calothyrsus (syn. C. houstoniana var. calothyrsus)
 guatemalankalliandra (Calliandra emarginata)
 boliviankalliandra (Calliandra haematocephala)
 surinaminkalliandra (Calliandra surinamensis)
 liekkikalliandra eli kalliandra (Calliandra tweedii tai tweediei)

Lähteet

Aiheesta muualla 
 Finto: Kassu – Kasvien suomenkieliset nimet: Calliandra

Hernekasvit
Peder

Peder on miehen etunimi. Suomessa nimi Peder on vuoden 2020 loppuun mennessä annettu 182 miehelle ja nimi Peeder alle viidelle miehelle ja alle viidelle naiselle. Peder on yksi muunnelma raamatusta peräisin olevasta etunimestä nimestä Pietari.

Tunnettuja Peder-nimisiä 
 Peder Anker (1749–1824), norjalainen kamariherra, kartanonomistaja, Eidsvollin kansalliskokousedustaja ja Norjan ensimmäinen pääministeri Tukholmassa
 Peder Bagge (k. aikaisintaan noin 1599), ruotsalainen sotapäällikkö
 Peder Balke (1804–1887), norjalainen taidemaalari
 Peder Biese (1950–2017), suomalainen ekonomi, yritysjohtaja ja pääomasijoittaja
 Peder Waldemar Granberg (1864–1938), suomalainen lääkäri
 Peder Joninpoika (k. n. 1342), ritari, valtaneuvos ja Viipurin linnan päällikkö
 Peder Kolstad (1878–1932), norjalainen opettaja ja maanviljelijäpuolueen poliitikko
 Peder Lunde (1918–2009), norjalainen kilpapurjehtija ja olympiamitalisti
 Peder Lykkeberg (1878–1944), tanskalainen uimari
 Peder Marcussen (1894–1972), tanskalainen voimistelija ja olympiavoittaja
 Peder Månsson (n. 1464–1534), ruotsalainen piispa
 Peder Oxe (1520–1575), tanskalainen valtiomies
 Peder Østlund (1872–1939), norjalainen pikaluistelija
 Peder Svart (k. 1562), ruotsalainen piispa ja historiankirjoittaja
 Peder Eriksson Wald (1602–1653), ruotsalaissyntyinen johtaja

Lähteet 

Etunimet
Pikkalan kartano

Pikkalan kartano () on kartano Siuntion kunnassa Uudellamaalla. Nykyinen päärakennus on valmistunut vuonna 1850 Engelin koulukuntaan kuuluneen arkkitehti A. F. Granstedtin piirrosten mukaan. Pikkalan kartano kuuluu Suomen rakennetun kulttuuriperinnön luetteloon. Kartano on yksityisomistuksessa.

Historia 
Lähellä nykyistä Pikkalan kartanoa sijaitsee autioitunut, nykyisin täysin tyhjä, Pikkalan kylätontti, jolla myös kartano on ennen 1660-lukua sijainnut. Kartano perustettiin alun perin vuonna 1590, kun Suitian linnan omistaneet Flemingit perustivat Pikkalanjoen varrelle säteritilan. Pikkala erotettiin Suitian linnan maista vuonna 1815 ja liitettiin Sjundbyn linnan maihin, johon se oli jo aiemmin historiassa kuulunut. Saman vuosisadan aikana Pikkalasta tuli lopulta itsenäinen tila.

Kartano sijaitsee hyvien kulkuyhteyksien päässä. Suuri rantatie kulkee kartanon ohi tilan pohjoispuolelta. Pikkalanlahdessa sijaitsi myös ennen satama, joka paransi huomattavasti liikenneyhteyksiä. 

Nykyään kartanolla viljellään siirtonurmikkoa ja maissia.

Päärakennus 
Pikkalan kartanon päärakennus, joka sijaitsee puukujan päässä, valmistui vuonna 1850. Empiretyylisen päärakennuksen rakennutti kenraali A. F. Silfverhjelm arkkitehti A. F. Granstedtin piirustusten mukaan.

Silfverhjelmin aikana rakennettiin kartanon pihapiiriin myös suuri kivinavetta. Kartanon pihapiiriin kuuluu lisäksi leipomomökki 1700-luvulta, inspehtorin asunto 1800-luvulta, sekä vuonna 1913 valmistunut jugendtyylinen tallirakennus.

Kartanon puutarha ja puisto ovat säilyneet miltei muuttumattomina sitten vuoden 1872.

Porkkala-parenteesin aika 
Neuvostoliiton Porkkalan vuokra-alue käsitti myös koko Pikkalan kartanon alueen. Kartanossa asui noin 20 neuvostoliittolaista ruokakuntaa taloon rakennettujen puuhellojen määrästä päätellen. Vuokra-ajan lakattua kartano palautui vanhoille omistajilleen, mutta vaati mittavia korjaustöitä. 

Kartanon pihapiiriin johtaa mukulakivillä päällystetty niin kutsuttu Kabanovin tykkitie. Neuvostoliittolaiset päällystivät tien mukulakivillä, jotta se kestäisi paremmin panssaroitujen ajoneuvojen painon. Kabanovin tykkitien varrella on säilynyt jäljellä neuvostoliittolainen riemukaari, joka on lajissaan Suomen ainoa.

Kuvia

Lähteet 

Siuntion kartanot
Suomen 1800-luvulla rakennetut rakennukset ja rakennelmat
Call of Duty: Warzone

Call of Duty: Warzone on Infinity Wardin kehittämä ja Activisionin julkaisema battle royale -videopeli, joka julkaistiin 10. maaliskuuta 2020 PlayStation 4:lle, Xbox Onelle sekä Microsoft Windowsille. Peli on osa vuonna 2019 julkaistua Call of Duty: Modern Warfarea. Peli on ilmaispeli.

Yhdessä pelissä on enintään 150 pelaajaa ja viimeinen hengissä oleva pelaaja tai joukkue voittaa pelin.

Peli tukee alustojen välistä verkkopelaamista.

Huhtikuuhun 2021 mennessä peliä oli pelannut yli 100 miljoonaa ihmistä.

Lähteet 

Vuoden 2020 videopelit
Battle royale -pelit
Call of Duty -pelit
Pyhäsalmi (taajama)

Pyhäsalmi on keskustaajama Pyhäjärven kaupungissa Pohjois-Pohjanmaalla.

Pyhäjärven kaupunki käytti Pyhäsalmi-nimeä vuosina 1993–1995.

	

Pyhäjärven kylät
Conte cruel

Conte cruel (suom. ”julma tarina”) novellikirjallisuuden lajityyppi, jolle ominaista on tarinan huipentuminen yllättävään juonenkäänteeseen ja julmaan kohtalon ivaan. Lajille ominaisia piirteitä ovat kyyninen ja skeptinen maailmankuva sekä voimakas sarkasmi ja ironia. Rakennetta on hyödynnetty paljon varsinkin spekulatiivisessa fiktiossa, mutta myös valtavirran kirjallisuudessa.

Conte cruel -juonikuvioita on monissa vanhoissa kansantarinoissa, joita 1800-luvulla kirjasi muistiin esimerkiksi Hans Christian Andersen. Myös Jean Lorrain ja Oscar Wilde hyödynsivät conte cruel -tyyppisiä rakenteita. Nykyään conte cruel yhdistetään useimmin kauhukirjallisuuteen, erityisesti sellaiseen, josta puuttuu yliluonnollinen elementti. Kauhukirjallisuuden puitteissa rakenteen ensimmäisiä hyödyntäjiä oli 1800-luvun alussa vaikuttanut Edgar Allan Poe. Lajityypin nimi on peräisin Auguste Villiers de l’Isle-Adamin vuonna 1883 ilmestyneestä kokoelmasta Contes cruels. Modernissa fantasiakirjallisuudessa conte cruel -rakenteiden kyynisyys asettuu usein tahalliseen ristiriitaan sadunomaisuuden kanssa. Lajin kirjailijoista mainittakoon John Collier ja Donald Barthelme.

H. P. Lovecraft kirjoitti vuonna 1927 julkaistussa esseessään Yliluonnollinen kauhu kirjallisuudessa Villiers de l’Isle-Adamista, jonka katsoi edustavan ”makaaberia koulukuntaa”. Villiers de l’Isle-Adamin novellia ”Toivokidutus” ovat ”jotkut tahtoneet pitää raastavimpana novellina kirjallisuudessa. Sen tyyppinen tarina on kuitenkin vähemmän osa kauhuperinnettä kuin omaa erikoista luokkaansa – niin sanottua conte cruelia, jossa tunteiden manipulointi tehdään dramaattisten ärsytysten, turhauttamisten ja julmien fyysisten kauhujen avulla.” Aikalaisistaan Lovecraft nosti esiin Maurice Levelin, jonka ”erittäin lyhyet episodit” oli omistettu ”lähes kokonaan” conte cruel -kaavalle. Lovecraftin kirjeystävä Clark Ashton Smith aloitti kirjailijanuransa itämaisilla conte cruel -kertomuksilla, mutta siirtyi sittemmin ”eriskummalliseen kirjallisuuteen”.

Brittiläisessä tieteiskirjallisuudessa conte cruel -rakennetta hyödynsivät jo varhain H. G. Wellsin ja J. D. Beresfordin kaltaiset kirjailijat. Yhdysvalloissa 1900-luvun alun tieteiskirjallisuus oli optimistisempaa ja korosti tulevaisuuden tarjoamia mahdollisuuksia. 1980-luvulle mennessä conte cruelista oli kuitenkin tullut pehmeän tieteiskirjallisuuden vakiokaava. Brian Stablefordin mukaan syynä oli se, että näin voitiin osoittaa tulevaisuuden moraalijärjestelmän eroavan ratkaisevasti nykyisestä.

Katso myös 

 Goottilainen romaani

Lähteet 

Kauhukirjallisuus
Kaunokirjallisuuden lajityypit
Hindulaiset riitit ja rituaalit

Hindulaisuudessa esiintyy monenlaisia uskontoon liittyviä riittejä ja rituaaleja. Ne ovat iso osa hindulaisuuden arkea. Riitit jakaantuvat neljään eri ryhmään.

Päivittäiset kodin piirissä tai temppeleissä tapahtuvat riitit ovat hindulaisten arkipäivään kuuluvat riitit. Näitä riittejä kutsutaan pujaksi. Kotona suoritettavat riitit aloitetaan aamusta, herättämällä kodin nimikkojumalan uuteen päivään. Hindulaisuuden edustajilla on pujan vuoksi oma alttari tai jopa huone jumalan patsaalle tai jumalankuvalle. Pujan rutiiniin kuuluu mantrojen lausuminen ja suitsukkeiden polttaminen. Uskonnollisten tapojen mukaan jumalaa tulisi palvoa kolme kertaa päivässä: aamulla, päivällä ja illalla.

Hindutemppeleissä tapahtuvat riitit ovat hyvin yksilöllisiä. On tärkeää luoda yhteys ja kiinnittää jumalten huomio saapuessaan temppeliin esimerkiksi soittamalla kelloa. Temppelipujan keskeisin osa on lamppurituaali, jossa tehdään ympyräliikkeitä öljylampulla jumalankuvan edessä. Tämän jälkeen brahmaani tuo liekin palvojien koskettavaksi. Liekin avulla palvoja ja jumala pääsevät yhtymään ja kosketukseen.

Lähteet 
 Verso - Maailman uskonnot 03 lukion kurssikirja uusi ops 2016

Hindulaisuus
Uskonnollistaminen

Uskonnollistamisella tarkoitetaan, että yksilöä ja hänen toimintaansa selitetään hänen uskontonsa avulla silloinkin, kun se ei ole perusteltua. Uskonnollistaminen on esimerkki uskonto­luku­taidottomuudesta.  Esimerkiksi jos muslimi tekee jotain, sen ajatellaan johtuvan siitä, että hän on muslimi. Uskonnollistamista tapahtuu yleensä tietyn maan valtauskontoon kuuluvien piirissä, jolloin valtauskontoon kuuluvat tulkitsevat mustavalkoisesti ja virheellisesti maan vähemmistöuskontoa.

Katso myös 

 Essentialismi

Lähteet 

Uskonto
Kirjallisuusvuosi 1793

Kirjallisuusvuosi 1793 käsittelee vuoden 1793 tärkeitä kirjallisuuden tapahtumia, uutisia ja julkistuksia.

Tapahtumia 
 Tanskan kuninkaallinen kirjasto avattiin yleisölle Kööpenhaminassa.

Julkaisuja 
 William Blake – Visions of the Daughters of Albion, America: a Prophecy
 Pierre-Joseph Cambon – Grand Livre de la dette publique
 Nicolas de Condorcet – Esquisse d’un tableau historique des progrès de l’esprit humaine
 Frans Mikael Franzén – Menniskans anlete
 William Godwin –  Political Justice
 Heinrich von Jannau – Geschichte von Lief- und Ehstland pragmatisch vorgetragen (teoksen alkuosa) 
 Immanuel Kant – Die Religion innerhalb der Grenzen der bloßen Vernunft
 Immanuel Kant – Über den Gemeinspruch: Das mag in der Theorie richtig sein, taugt aber nicht für die Praxis
 Jean Paul – Die unsichtbare Loge 
 Madame de Staël – Réflexions sur le procès de la Reine
 Mary Wollstonecraft – An Historical and Moral View of the French Revolution; and the Effect It Has produced in Europe

Palkintoja

Lähteet 

1793
1793
Armonväline

Armonväline on kristinuskoon liittyvä käsite välineestä, jonka välityksellä Pyhän Hengen ajatellaan tekevän työtä ihmisessä. Armonvälineitä ovat kaste, ehtoollinen ja Jumalan sana eli Raamattu. Myös pappisvirkaa ja rippiä voidaan pitää armonvälineinä. Kristinuskon mukaan ihminen pääsee armonvälineiden kautta yhteyteen Kristuksen kanssa, ja näin myös osalliseksi pelastuksesta.

Raamatun mukaan Jumala lahjoittaa Pyhän Henkensä ja armonsa armonvälineiden avulla. Raamatussa Jeesuksen kerrotaan asettaneen kasteen ja ehtoollisen helpottamaan ja vahvistamaan ihmisten uskoa. Pyhän Hengen ajatellaan toimivan erityisesti näiden sakramenttien ja Raamatun sanan kautta, jotta ihmiset avaisivat sydämiään Jumalalle. Kristinuskon mukaan Jumala haluaa armonvälineiden kautta kohdata ihmisen ja lahjoittaa pelastuksen.

Pyhän Hengen vuodattamisen jälkeen kirkon hengellinen elämä on perustunut armonvälineisiin. Pyhä Hengen uskotaan myös kokoavan seurakuntaa yhteen armonvälineiden avulla ja näin myös vahvistavan seurakuntaa.

Lähteet 

Kristilliset käsitteet
Kirjallisuusvuosi 1791

Kirjallisuusvuosi 1791 käsittelee vuoden 1791 tärkeitä kirjallisuuden tapahtumia, uutisia ja julkistuksia.

Tapahtumia 
 Brittiläinen Observer-sanomalehti alkoi ilmestyä.

Julkaisuja 
 James Boswell – The life of Samuel Johnson (suom. Tohtori Johnsonin elämä, 1970)
 Immanuel Kant – Über das Misslingen aller philosophischen Versuche in der Theodicee
 Thomas Paine – Rights of Man (alkuosa)
 Ann Radcliffe – The Romance of the Forest 
 Karl Leonhard Reinhold – Fundament des philosophischen Wissens	
 Markiisi de Sade – Justine, ou, Les malheurs de la vertu (suom. Justine, eli hyveellisen neidon kovat kokemukset, 1970)

Palkintoja

Lähteet 

1791
1791
Yūki Tsunoda

Yūki Tsunoda (; s. 11. toukokuuta 2000 Sagamihara, Japani) on japanilainen rata-autoilija.

Tsunoda kuuluu Hondan ja Red Bullin kuljettaja-akatemioihin. Kaudella 2020 hän ajoi Formula 2 -luokassa sijoittuen sarjan kolmanneksi. Tsunoda teki Formula 1 -debyyttinsä kaudella  Red Bullin omistamassa ja Hondan moottoreita käyttävässä AlphaTauri-tallissa.

Ura 
Tsunoda aloitti karting-uransa vuonna 2010. Vuonna 2016 Tsunoda liittyi Hondan junioriohjelmaan ja siirtyi ajamaan Japanin F4-sarjaan. Tsunoda sijoittui toiseksi heti ensimmäisessä kilpailussaan. Vuonna 2017 Tsunoda voitti alueellisen mestaruuden ja sijoittui neljänneksi Japanin F4-sarjassa. Tsunoda jatkoi sarjassa vuoteen 2018, jolloin hän voitti mestaruuden voittaen seitsemän kilpailua.

Vuonna 2019 Tsunoda liittyi Hondan kautta myös Red Bullin junioriohjelmaan. Tsunoda siirtyi ajamaan Formula 3 -sarjaan Jenzer Motorsportille. Tsunoda sijoittui sarjassa yhdeksänneksi ajaen kolme kertaa palkintokorokkeelle ja voittaen yhden kilpailun.

Vuonna 2020 Tsunoda siirtyi Formula 2 -sarjaan Carlin Motorsportille. Avausvoittonsa hän sai Britannian osakilpailun sprinttikilpailussa. Kauden aikana Tsunoda voitti yhteensä kolme osakilpailua ja sijoittui sarjassa kolmanneksi. Marraskuussa 2020 hän pääsi testaamaan Toro Rosson (nykyisin AlphaTaurin) kauden  F1-autoa Imolassa. Saman vuoden joulukuussa hänet palkittiin vuoden Anthoine Hubert -tulokaspalkinnolla.

Formula 1 -ura 
Joulukuussa 2020 AlphaTauri ilmoitti Tsunodan korvaavan Daniil Kvjatin tallissa kaudella 2021. Samalla hänestä tuli ensimmäinen 2000-luvulla syntynyt Formula 1 -kuljettaja. Kauden avauskilpailussa Bahrainissa Tsunoda ajoi heti pisteille yhdeksänneksi ollen ensimmäinen tulokaskuljettaja sitten Stoffel Vandoornen, joka on ajanut pisteille debyyttikilpailussaan. Tsunoda ajoi pisteille myös Azerbaidžanin, Steiermarkin, Britannian, Unkarin ja Yhdysvaltain kilpailuissa. Kauden päättäneessä Abu Dhabin GP:ssä Tsunoda ajoi uransa parhaan sijoituksen ollen kilpailun neljäs. Tsunoda keräsi kauden aikana 32 pistettä sijoittuen sarjan 14:nneksi.

Tulokset kilpailuittain

Kaudet numeroina

Merkkipaalut

Lähteet 

Japanilaiset Formula 1 -kuljettajat
Vuonna 2000 syntyneet
Elävät henkilöt
Uskonnon medioituminen

Uskonnon medioituminen tarkoittaa median välityksen avulla muovautuvaa käsitystä ihmisen omasta sekä muista uskonnoista.  Median avulla eri uskonnoista on tultu tietoisemmiksi, kun esimerkiksi uskonnolliset yhteisöt tai johtajat ovat saaneet julkisuutta mielipiteillään tai sanomallaan eri median tiedotusvälineiden avulla. Uskonto näkyy nykyään myös paljon erilaisissa TV-sarjoissa, elokuvissa, uutisissa tai mainonnassa.  

Median välityksellä uskonnot voivat tulla usein käsitellyiksi jossain tietyssä asiayhteydessä. Esimerkiksi islaminuskoa käsitellään mediassa yleensä voimakkaasti negatiivisella tavalla.

Esimerkkeinä eri medioita joissa uskontoja näkyy 
TV-sarjat, elokuvat jne. 

- Alfa-TV 

- Jane the virgin -sarja (katolisuus) 

- TV7 

- Simpsonit 

- Elokuva Tuntematon sotilas 

- Nunna 

Sosiaalinen media (Eri käyttäjien tuottama uskonnollinen sisältö) 

- Instagram 

- Twitter 

- TikTok

Lähteet 

Uskonto
Media
Mark Aldanov

Mark Aldanov, oikea nimi Landau, (1886 Kiova, Venäjä – 1957 Nizza, Ranska) oli  venäläinen kirjailija ja kemisti. Hän aloitti kirjailijana asuessaan vallankumouksen jälkeen Pariisissa. Hän muutti 1941 Yhdysvaltoihin, josta palasi Eurooppaan ja asui vuodesta 1947 Nizzassa. Varhaisissa teoksissaan hän käsittelee Ranskan vallankumousta. Monissa romaaneissa hänen aiheenaan on Venäjän lokakuun vallankumous ja emigrantit. Teoksia on käännetty monille kielille, ei kuitenkaan suomeksi.

Aldanovia ehdotettiin Nobelin palkinnon saajaksi 13 kertaa, joista ensimmäiset yhdeksän kertaa ehdottajana oli Ivan Bunin.

Lähteet 

Venäläiset kirjailijat
Vuonna 1889 syntyneet
Vuonna 1957 kuolleet
Raised by Wolves (televisiosarja)

Raised by Wolves on yhdysvaltalainen, Aaron Guzikowskin kehittämä televisiosarja. Yksi sarjan tuottajista on Ridley Scott, joka on myös ohjannut kaksi sarjan jaksoa. Sarja sai ensiesityksensä 3. syyskuuta 2020. Sarjan pääosia esittävät Amanda Collin, Abubakar Salim, Winta McGrath, Travis Fimmel ja Niamh Algar.	

Sarjassa Maa on tuhoutunut sodassa. Kaksi androidia on saanut tehtäväkseen kasvattaa ihmislapsia Kepler-22b -planeetalla. Pian siirtokunnan rauhaa saapuvat häiritsemään mithralaiset, sodassa eloonjäänyt uskonnollinen lahko.

Raised by Wolves -televisiosarjasta on toistaiseksi valmistunut kaksi tuotantokautta. HBO Max ilmoitti ensimmäisen kauden ilmestyttyä, että sarjasta on tulossa myös toinen tuotantokausi. Se julkaistiin helmikuussa 2022.

Näyttelijät

Jaksot

1. tuotantokausi 
 "Raised by Wolves"
 "Pentagram"
 "Virtual Faith"
 "Nature's Course"
 "Infected Memory"
 "Lost Paradise"
 "Faces"
 "Mass"
 "Umbilical"
 "The Beginning"

2. tuotantokausi 
 "The Collective"
 "Seven"
 "Good Creatures"
 "Control"
 "King"
 "The Tree"
 "Feeding"
 "Happiness"

Lähteet 

Yhdysvaltalaiset scifi-sarjat
2020-luvun televisiosarjat
HBO Max -alkuperäissarjat
Josefin

Josefin on naisen etunimi, joka pohjautuu miehennimeen Josef. Sitä voidaan pitää ranskalaisen Joséphine-nimen skandinaavisena vastineena. Josefin-nimen johdoksia ovat Josefina ja Josefiina.

Digi- ja väestötietoviraston mukaan Suomessa on vuoteen 2020 mennessä tilastoitu noin 830–840 Josefin-nimistä naista. Heistä suurin osa on syntynyt 1980- tai 1990-luvulla. 

Vuodesta 2015 alkaen Josefinin nimipäivä on ollut suomenruotsalaisessa almanakassa 19. maaliskuuta.

Tunnettuja Josefin-nimisiä
Josefin Donat (s. 1994), saksalainen malli ja missi
Josefin Lillhage (s. 1980), ruotsalainen uimari ja olympiamitalisti
Josefin Nilsson (1969–2016), ruotsalainen laulaja ja näyttelijä
Josefin Pettersson (s. 1984), ruotsalainen jääkiekkoilija ja olympiamitalisti

Lähteet

Aiheesta muualla
 Etunimien taivutus: Josefin (Kotimaisten kielten keskuksen verkkojulkaisu)

Etunimet
Nils Nygren

Nils Nygren (s. 1935) on sulvalainen taidemaalari ja kuvanveistäjä.

Nygrenin teoksia on ollut näytillä Suomessa ja Ruotsissa. Nygrenin tuotantoon kuuluu akvarelli- ja öljymaalausten lisäksi puuveistoksia.

Lähteet 

Vuonna 1935 syntyneet
Elävät henkilöt
Suomalaiset taidemaalarit
Suomalaiset kuvanveistäjät
Pohjolanrinteen koulu

Pohjolanrinteen koulu on yläkoulu Riihimäen Harjukylässä, Urheilupuiston tuntumassa. Koulussa toimii perusopetusluokat 6-9.

Historia 
Vuonna 1958 Riihimäelle ryhdyttiin suunnittelemaan kauppalan omistamaa keskikoulua lyseoiden rinnalle. Riihimäen yhteiskoulu aloitti toimintansa vuokratiloissa kansalaisopistolla syksyllä 1963. Koulu koostui kahdesta ensimmäisestä luokasta ja rehtorina toimi Kalevi Huovinen.

Arkkitehti Raimo Valjakan suunnittelema koulurakennus valmistui Riihimäen urheilupuiston tuntumaan vuonna 1967. Peruskoulu-uudistuksen jälkeen yhteiskoulu muuttui Pohjolanrinteen yläasteeksi ja lukioksi. Huovinen jatkoi lukion rehtorina, kun taas yläasteen rehtoriksi valittiin Eeva-Reetta Mäsä. Lukion iltalinjan toiminta loppui koulussa vuonna 1990. Kun Riihimäen lyseot yhdistettiin vuonna 1994, Pohjolanrinteen lukio lakkautettiin. Kun erityskoulu lakkautettiin Riihimäellä, siirrettiin yläasteen mukautetun opetuksen luokat Pohjolanrinteen kouluun.

Koulurakennus peruskorjattiin viereisen urheilutalon peruskorjauksen jälkeen vuosina 2007-2008. Peruskorjauksen yhteydessä koulu varustettiin uudella opetusteknologialla.

Lähteet 

Riihimäen oppilaitokset
Suomen peruskoulut
Hannu Krook

Hannu Krook (s. 1965) on suomalainen yritysjohtaja ja kauppaneuvos. Hän on toiminut Osuuskauppa Varuboden-Oslan toimitusjohtajana ja aloitti SOK:n pääjohtajana vuonna 2021.

Lähteet

Vuonna 1965 syntyneet
Elävät henkilöt
Suomalaiset yritysjohtajat
Kauppaneuvokset
Kirjallisuusvuosi 1790

Kirjallisuusvuosi 1790 käsittelee vuoden 1790 tärkeitä kirjallisuuden tapahtumia, uutisia ja julkistuksia.

Tapahtumia 
 Vuodesta 1777 vankeudessa ollut markiisi de Sade pääsi vapaaksi.
 Yhdysvalloissa julkaistu John Barry Philadelphia Spelling Book oli maan ensimmäinen tekijänoikeuksin suojattu teos.
 Brittiläisen Edmund Burken pamflettimainen teos Reflections on the Revolution in France perustuu hänen kirjoittamaansa yksityiskirjeeseen. Burke arvioi siinä tuoreeltaan Ranskan vallankumousta, jota hän paheksui. Burke piti parempana, että yhteiskuntaa kehitettäisiin pienin askelin niin, että vanhaa ei täysin hävitettäisi. Teoksesta tuli huomattava menestys. Ensimmäisen kuukauden aikana sitä myytiin 19 000 kappaletta ja ensimmäisen vuoden aikana siitä otettiin 11 painosta. Se muodostui konservativismin perusteokseksi. Burken ajatusta nousi vastustamaan Mary Wollstonecraft teoksella A Vindication of the Rights of Men. Wollstonecraft halusi korostaa, että järki ja rationaalisuus ovat sekä miesten että naisten ominaisuuksia ja että naisten tulisi voida toimia yhteiskunnassa miesten tavoin. Tämän saavuttamiseksi naisilla pitäisi olla yhtäläinen oikeus koulutukseen. Perusteellisemmin Wollstonecraft perusteli ajatteluaan vuoden 1792 teoksessa A Vindication of the Rights of Woman.

Julkaisuja 
 Carl Michael Bellman – Fredmans epistlar 
 Edmund Burke – Reflections on the Revolution in France 
 Johann Wolfgang von Goethe – Torquato Tasso 
 Immanuel Kant – Kritik der Urteilskraft (Arvostelukyvyn kritiikki) 
 August von Kotzebue – Die Indianer in England
 August von Kotzebue – Menschenhass und Reue
 Thomas Pennant –  Account of London (luonnontiedettä)
 Ann Radcliffe – A Sicilian Romance
 Friedrich Schiller – Maria Stuart (näytelmä)
 Helen Maria Williams – Julia
 Mary Wollstonecraft – A Vindication of the Rights of Men

Palkintoja

Lähteet 

1790
1790
Me Naiset Radio

Me Naiset Radio on Sanoma-konserniin kuuluvan Nelonen Median omistama suomalainen kaupallinen radiokanava. Se aloitti lähetykset 1. tammikuuta 2021 korvaten samalla taajuudella toimineen Radio Aallon.

Kanavan juontajia ovat olleet muun muassa Jenni Alexandrova, Alina Kangasluoma, Ida-Liina Huurtela ja Elli Collan. Kaikki kanavan vakiojuontajat lopettivat kanavalla sen ensimmäisen toimintavuoden aikana. 

17.1.2022 ilmoitettiin Huurtelan juontavan Me Naiset Radion iltapäivässä arkisin klo 15–17.  

Kanava kuuluu suuressa osassa maata.  Lokakuussa 2022 Sanoma sai Me Naiset Radiolle toimiluvan Haapavedelle.

Lähteet 

Nelonen Median radiokanavat
Vuonna 2021 perustetut radioasemat
Anamaria Rusi

Anamaria Rusi (s. 2. syyskuuta 1982 Petroșani, Romania) on Suomessa asuva laulaja-lauluntekijä ja muusikko. Anamaria tuli ihmisten tietoisuuteen The Voice of Finlandin seitsemännellä kaudella sekä yhtenä All Together Now Suomi -musiikkiviihdeohjelman tähtituomareista, joka alkoi Nelosella lokakuussa 2020.

Ura 
Anamaria aloitti uransa osallistumalla kotimaassaan Romaniassa lukuisiin laulukilpailuihin ja menestymällä niissä hyvin. Hän liittyi romanialaiseen Perpetuum-nimiseen yhtyeeseen vuonna 2001 ja julkaisi sen kanssa romaniankielisen albumin nimeltään "Iti mai amintesti" vuonna 2003. Lisäksi Anamaria oli mukana Tribute to Jimi Hendrix albumilla esittämällään kappaleella "Crosstown". Albumi julkaistiin vuonna 2005. Anamarian oma debyytti single "Never Gets Old" julkaistiin joulukuussa 2018. Kappale oli pop-kappale, joka kertoi rakkaudesta, joka ei koskaan kuole. Anamaria Rusin toinen single "With Me Comes the Night" julkaistiin kesäkuussa 2019 ja se oli vauhdikas bilekappale, jossa esiintyi myös rap-artisti Eliitti. Kolmannen singlensä "Half Naked" Anamaria julkaisi syyskuussa 2019. Half Naked kertoo ihmisen haavoittuvuudesta ja siitä, miten "alasti ja aseistamattomana" ihminen on parisuhteessa toisen ihmisen kanssa.

Anamaria Rusi tunnetaan myös bilebändinsä PAM! feat. ELLA:n keulakuvana.

Yksityiselämä
Anamaria syntyi Romaniassa Petroșanin kaupungissa. Hänen äitinsä oli ammatiltaan kirjakaupan myyjä ja isä toimi esimiehenä kaivoksella. Anamarialla on nuorempi veli. Anamaria Rusi aloitti laulamisen todella nuorena ja hän osallistui maansa suurimpiin laulukilpailuihin menestyen niissä hyvin. Suurimmaksi idolikseen Anamaria mainitsi Whitney Houstonin ja kertoi laulaneensa  jo nuorena tähden lauluja peilin edessä käyttäen hiusharjaa mikrofoninaan. 16-vuotiaana Anamaria muutti asumaan yksin Bukarestiin, jossa hän opiskeli muusikoksi. Vuonna 2013 Anamaria saapui keikalle ensimmäistä kertaa Suomeen kotimaisen ohjelmatoimiston kutsumana. Samalla hän tapasi nykyisen puolisonsa, juontajana työskentelevän Kim Rusin, joka toimii myös Anamarian managerina.

Diskografia 
Singlet
 ”Never Gets Old” (2018)
 ”With Me Comes the Night” (2019)
 ”Half Naked” (2019)

Lähteet

Aiheesta muualla 

 Anamaria Rusin kotisivut 
 Anamaria Rusin Facebook sivut

Suomalaiset laulaja-lauluntekijät
Suomalaiset laulajat
Suomalaiset sanoittajat
Kansallisliberaalinen puolue (Romania)

Kansallisliberaalinen puolue (romaniaksi Partidul Național Liberal), lyh. PNL, on romanialainen keskusta-oikeistolainen puolue. Puolue on sekä Euroopan kansanpuolueen että Centrist Democrat International:n jäsen.

Puolue on alkujaan perustettu vuonna 1875 ja sen ensimmäinen puheenjohtaja oli Ion C. Brătianu. Sosialistisen tasavallan aikana puolue oli kielletty ja merkittävä osa sen aktiiveista lähti maanpakoon. Nykymuodossaan puolue aloitti toimintansa vuonna 1990..

Lähteet 

Romanialaiset puolueet
Euroopan kansanpuolueen jäsenpuolueet
Reformaattorit

Reformaattorit eli uskonpuhdistajat olivat reformaatiota ajavia ihmisiä, jotka pääsääntöisesti toimivat katolista kirkkoa kritisoineiden tahojen johdossa tai vain muuten arvostelivat voimakkaasti kirkon oppia. Reformaattorit levittivät mielipiteitään esimerkiksi kirjoittamalla kirjoja, joissa nostettiin esiin katolisen kirkon opin epäkohtia.

Uskonpuhdistuksen katsotaan alkaneen varsinaisesti Martti Lutherin toiminnasta vuonna 1517, mutta jo tätä ennen niin kutsutut esiuskonpuhdistajat, kuten englantilainen John Wycliffe ja böömiläinen Jan Hus, kritisoivat katolisen kirkon virallista oppia.

Historia 
Keskiajan lopulla pitkään uskonnollista ja myös maallista valtaa käyttäneen paavin asema alkoi heikentyä. Käytössä ollut feodaalijärjestelmä alkoi rakoilla ja maalliset hallitsijat alkoivat eri puolilla Eurooppaa irtautua paavin vallasta tavoitteenaan luoda omia valtioita. 1300-luvulta lähtien Euroopassa oli syntynyt kristillisiä liikkeitä, jotka arvostelivat katolisen kirkon ja ennen kaikkea paavin taloudellista valtaa ja rikkautta. Lopulta 1500-luvulla katolista kirkkoa kritisoineet tahot irtautuivat siitä ja perustivat omia kirkkojaan. Tämän Länsi-Euroopasta alkunsa saaneen, katolisen kirkon epäkohtien korjaamiseen pyrkivän liikkeen toimintaa kutsutaan reformaatioksi tai joskus uskonpuhdistukseksi.

Tunnettuja reformaattoreita 
 John Wycliffe
 Jan Hus
 Martti Luther
 Philipp Melanchthon
 Mikael Agricola
 Ulrich Zwingli
 Jean Calvin

Lähteet 

Kirkkohistoria
Uskonpuhdistus
Albin Sundsvik

Albin Erik Johan Sundsvik (s. 27. huhtikuuta 2001 Tukholma, Ruotsi) on ruotsalainen jääkiekkoilija, joka pelaa SHL-joukkue Skellefteå AIK:ssa. Hän on pelipaikaltaan keskushyökkääjä.

Ura

Seuraura 
Sundsvik on SDE HF:n kasvatti. Kaudella 2016–2017 hän toimi seuran U16-junioreiden varakapteenina. Sundsvik voitti koko U16 SM:n nousukarsintasarjan pistepörssin tehoilla 5+5=10. Kaudeksi 2017–2018 hän siirtyi Skellefteå AIK:n organisaatioon. Sundsvik nousi seuran J18-junioreiden kapteeniksi. Kauden 2018–2019 hän pelasi pääasiassa Skellefteån J20-junioreissa, joiden varakapteenina Sundsvik toimi. Hän voitti joukkueen sisäisen pistepörssin tehoilla 17+24=41. Sundsvik vahvisti myös seuran J18-junioreita, joiden sisäisen maalipörssin voiton hän jakoi pudotuspeleissä neljällä osumallaan Simon Robertssonin ja Kenneth Pappalardo Gulbrandsenin kanssa. Sundsvik voitti kauden päätteeksi J18 Allsvenskanin pronssia. 

Sundsvik debytoi kaudella 2018–2019 myös Skellefteån SHL-joukkueessa, jossa hän pelasi 12 runkosarjaottelua tehden yhden maalin ja kaksi Mestarien liigan ottelua ilman tehopisteitä. Sundsvik sai tililleen ensimmäisen SHL-ottelunsa vain 17-vuotiaana 13. marraskuuta 2018 vieraissa Frölunda HC:tä vastaan. Hän jäi ottelussa kuitenkin ilman peliaikaa. Sundsvik sai ensimmäiset jääaikansa liigassa seuraavassa ottelussa, kotidebyytissään 15. marraskuuta 2018 Malmö Redhawksia vastaan. Hän sai ottelussa peliaikaa 9.33 minuuttia ja Sundsvik keräsi teholukeman +1. SHL-uransa avausmaalin hän teki kymmenennessä ottelussaan 7. maaliskuuta 2019 Timrå IK:ta vastaan.

Lokakuussa 2019 Sundsvik teki Skellefteån kevääseen 2022 asti ulottuvan SHL-sopimuksen. Kaudella 2019–2020 hän pelasi liigassa 38 runkosarjaottelua tehopistein 3+1=4. Mestarien liigassa Sundsvik pelasi viisi ottelua ilman tehopisteitä.

Anaheim Ducks varasi Sundsvikin kuudennella kierroksella 160. pelaajana NHL:n varaustilaisuudessa 2020.

Maajoukkueura 

Sundsvik pelasi alle 20-vuotiaiden MM-kilpailuissa vuonna 2021, jolloin hän toimi Ruotsin varakapteenina. Sundsvik pelasi myös alle 18-vuotiaiden MM-kilpailuissa vuonna 2019, jolloin hän voitti maailmanmestaruuden. Sundsvik pelasi myös World U-17 Hockey Challengessa vuonna 2017. Yhteensä hän on pelannut 12 nuorten ja 35 poikien maaottelua.

Tilastot

Lähteet

Viitteet 

Ruotsalaiset jääkiekkoilijat
Skellefteå AIK:n pelaajat
Anaheim Ducksin varaamat pelaajat
Vuonna 2001 syntyneet
Elävät henkilöt
Elmer Söderblom

Elmer Söderblom (s. 5. heinäkuuta 2001 Göteborg, Ruotsi) on ruotsalainen jääkiekkoilija, joka pelaa SHL-joukkue Frölunda HC:ssä. Hän on pelipaikaltaan vasen laitahyökkääjä. Söderblom on peräti 202 cm pitkä ja hän on kaudella 2020–2021 SHL:n pisin pelaaja Malmö Redhawksin Malte Setkovin ohella.

Ura

Seuraura 
Söderblom on Hovås HC:n kasvatti. Hän siirtyi juniorina sittemmin Frölunda HC:hen. Kaudella 2016–2017 Söderblom voitti sekä J18 Allsvenskanin että U16 SM:n hopeaa. Kaudella 2017–2018 hän oli J18 Elitissä Frölundan paras maalintekijä 15 osumallaan. Söderblom voitti kauden päätteeksi J18 Allsvenskanin pronssia. Kaudella 2018–2019 hän voitti sekä J20 SuperElitin että J18 Allsvenskanin mestaruuden.

Detroit Red Wings varasi Söderblomin kuudennella kierroksella 159. pelaajana NHL:n varaustilaisuudessa 2019. Kaudella 2019–2020 hän voitti Frölundassa tehoilla 29+26=55 koko J20 SuperElitin maalipörssin ja sijoittui pistepörssissä neljänneksi. Söderblom debytoi myös seuran SHL-joukkueessa, jossa hän pelasi kymmenen runkosarja- ja yhden Mestarien liigan ottelun ilman tehopisteitä. Söderblom teki SHL-debyyttinsä 23. marraskuuta 2019 vieraissa Linköping HC:tä vastaan. Hän sai ottelussa jääaikaa 2.06 minuuttia. Söderblom voitti kauden aikana CHL:n mestaruuden. Tammikuussa 2020 Frölunda lainasi hänet viiden ottelun ajaksi sarjatasoa alemmas HockeyAllsvenskan-joukkue Tingsryds AIF:ään.

Huhtikuussa 2020 Söderblom teki Frölundan kanssa kaksivuotisen SHL-sopimuksen.

Maajoukkueura 

Söderblom pelasi alle 20-vuotiaiden MM-kilpailuissa vuonna 2021. Hänet valittiin sekä Venäjää vastaan pelatun alkulohkon ottelun että Suomea vastaan pelatun puolivälieräottelun päätteeksi Ruotsin ottelun parhaaksi pelaajaksi. Söderblomin turnauksen molemmat maalit, avausottelussa Tšekkiä vastaan ja puolivälieräottelussa Suomea vastaan syntyivät samankaltaisesti, näyttävästi hänen jalkojensa välistä, mikä herätti huomiota mediassa.

Söderblom pelasi alle 18-vuotiaiden MM-kilpailuissa vuonna 2019, jolloin hän voitti maailmanmestaruuden. Söderblom pelasi myös alle 18-vuotiaiden Hlinka Gretzky Cupissa vuonna 2018, jolloin hän voitti hopeaa. Söderblom pelasi myös World U-17 Hockey Challengessa vuonna 2017. Yhteensä hän on pelannut yhdeksän nuorten ja 32 poikien maaottelua.

Muuta 
Söderblomin isoveli Arvid pelaa maalivahtina Skellefteå AIK:n SHL-joukkueessa. Veljesten isä Martin Söderblom pelasi omalla urallaan puolustajana Ruotsin alemmissa sarjoissa. Hän toimii nykyään naprapaattina Frölundan SHL-joukkueessa.

Tilastot

Lähteet

Viitteet 

Ruotsalaiset jääkiekkoilijat
Frölunda HC:n pelaajat
Detroit Red Wingsin varaamat pelaajat
Vuonna 2001 syntyneet
Elävät henkilöt
Kesäniemi (täsmennyssivu)

Kesäniemi tarkoittaa seuraavia:

Kesäniemi, kylä Luhangassa

Sukunimi 
Antero Kesäniemi (s. 1944), suomalainen lääkäri ja sisätautiopin professori
Helena Kesäniemi (1878–1968), suomalainen kansakoulunopettaja ja kirjallisuuden suomentaja
Paavo Kesäniemi (1879–1940), suomalainen voimistelunopettaja ja kirjallisuuden suomentaja

Sukunimet
Sateenkaaritoka

Sateenkaaritoka (Characodon lateralis) on tokiin kuuluva kalalaji. Laji elää uhanalaisena makeissa vesissä Meksikossa. Toisinaan sitä pidetään myös akvaarioissa.

Koko ja ulkonäkö
Sateenkaaritoka voi kasvaa 4–6 cm pitkäksi. Sateenkaaritokakoiraan suomut ovat harmaat tai oliivinruskeat ja muuttuvat sen ikääntyessä punertaviksi.Vatsassa on myös keltaisia ja punaisia alueita. Naaras on harmaa ja vatsastaan vaalemapi. Molemmilla sukupuolilla on kyljissään 3–11 tummaa täplää. Sateenkaaritoan selkä-, perä ja pyrstöevissä on mustia, keltaisia ja punaisia juovia, muut evät ovat läpikuultavat. Naaraan evät ovat läpikuultavat.

Levinneisyys ja elintavat
Sateenkaaritokaa tavataan luonnonvaraisena Meksikosta Durangon osavaltiosta. Se elää makeavetisissä lähteissä ja suolammikoissa, joissa on runsaasti vesikasvillisuutta. Sen ravintoa ovat hyönteisten toukat ja muut selkärangattomat vesieläimet, levät ja vesikasvit. Kalan lisääntymisaika on keväällä ja kesällä ja naaras synnyttää eläviä poikasia, joita on tyypillisesti 5–20. Sateenkaritokakantaa uhkaa elinympäristön häviäminen, koska lähteistä otetaan vettä maataloutta varten, ja sitä saalistavat vieraslajit kuten ravut ja kalat. Sateenkaaritoka luokitellaan äärimmäisen uhanalaiseksi.

Akvaarioissa sateenkaaritokia suositellaan pidettäväksi kolmen yksilön ryhminä.

Lähteet

Toat
Uhanalaiset kalat
Keminmaan kotiseutumuseo

Keminmaan kotiseutumuseo eli Keminmaan pitäjämuseo on toinen Keminmaan kahdesta paikallismuseosta Valmarin museon ohella. Kemijoen rannassa Keminmaan vanhan kivikirkon, Pyhän Mikaelin kirkon, vieressä sijaitseva Keminmaan kotiseutumuseo on alun perin Kemin pitäjän manttaalikunnan lainajyvämakasiini, joka on otettu käyttöön 1849. Museossa on esillä Keminmaan elinkeinoista ja historiasta kertovia esineitä, joiden kautta esitellään mm. Kemijoen vanhaa jokikalastusperinnettä. Museota ylläpitää Keminmaa-seura ry.{
  "type": "FeatureCollection",
  "features": [
    {
      "type": "Feature",
      "properties": {"title": "Keminmaan kotiseutumuseo",
        "marker-symbol": "museum",
    "marker-color": "0050d0"},
      "geometry": {
        "type": "Point",
        "coordinates": [
          24.54986565000897,
          65.8114581152996
        ]
      }
    }
  ]
}

Lähteet

Aiheesta muualla: 
Keminmaan kotiseutumuseo Keminmaa-seuran sivuilla
Keminmaan museot Tornionlaakson museon sivuilla
Keminmaan kotiseutumuseo Keminmaan kunnan sivuilla

Keminmaan museot
Suomen kotiseutumuseot
Suomen 1800-luvulla rakennetut rakennukset ja rakennelmat
Pitäjänmakasiinit
Holland (sukunimi)

Holland on sukunimi, joka on ainakin seuraavilla henkilöillä:

 Adam Holland (s. 1971), yhdysvaltalainen soutaja
 Agnieszka Holland (s. 1948), puolalainen elokuva- ja televisio-ohjaaja ja -käsikirjoittaja
 Bill Holland (1907–1984), yhdysvaltalainen Indianapolis 500 -kuljettaja
 Dave Holland (s. 1946), brittiläinen basisti
 Dave Holland (1948–2018), englantilainen rumpali
 Derek Holland (s. 1974), irlantilainen soutaja
 Dexter Holland (Bryan Keith Holland, s. 1965), yhdysvaltalainen punk-kitaristi ja laulaja
 Jim Holland (s. 1967), yhdysvaltalainen mäkihyppääjä
 John Holland (1926–1990), uusiseelantilainen aitajuoksija
 Jools Holland (s. 1958), brittiläinen kosketinsoittaja ja televisiojuontaja
 Ken Holland (s. 1955), kanadalainen jääkiekkomaalivahti ja Detroit Red Wingsin toimitusjohtaja
 Kevin Crossley-Holland (s. 1941), englantilainen lasten- ja nuortenkirjailija ja runoilija
 Koby Holland (s. 1974), yhdysvaltalainen kilpa-ampuja
 Lewis Holland (s. 1993), uusiseelantilainen rugbypelaaja
 Maree Holland (s. 1963), australialainen pikajuoksija
 Matt Holland (s. 1989), brittiläinen vesipalloilija
 Mike Holland (s. 1961), yhdysvaltalainen mäkihyppääjä
 Nancy Holland (s. 1942), kanadalainen alppihiihtäjä
 Nate Holland (s. 1978), yhdysvaltalainen lumilautailija
 Patrick Holland (s. 1992), kanadalainen jääkiekkoilija
 Peter Holland (s. 1991), kanadalainen jääkiekkoilija
 Randy Holland (s. 1951), kanadalainen lakimies ja pokeriammattilainen
 Ron Holland (s. 1947), uusiseelantilainen kilpapurjehtija ja purjeveneiden suunnittelija
 Sidney Holland (1893–1961), Uuden-Seelannin pääministeri 1949–1957
 Stephen Holland (s. 1958), australialainen uimari
 Steve Holland (1954–2020), yhdysvaltalainen kitaristi, lauluntekijä ja Molly Hatchetin perustajajäsen
 Thomas Holland (1908–1999), brittiläinen katolinen piispa
 Todd Holland (s. 1961), yhdysvaltalainen televisio-ohjaaja ja -tuottaja
 Tom Holland (s. 1943), yhdysvaltalainen elokuvaohjaaja
 Tom Holland (s. 1996), brittiläinen näyttelijä
 Vicki Holland (s. 1962), australialainen taitoluistelija
 Vicky Holland (s. 1986), englantilainen triathlonisti
 Willa Holland (s. 1991), yhdysvaltalainen näyttelijä ja malli
 William Holland (1874–1930), yhdysvaltalainen pikajuoksija
 Holland (Go Tae Seob) (s. 1996), eteläkorealainen laulaja